લોકો પોતાના ઘરમાં ફ્લોરિંગ માટે પણ પોતાનું અલગથી બજેટ રાખતા હોય છે. હવે ફ્લોરિંગમાં કોઈ ચીલાચાલુ ચલાવી લેતા નથી. અઢી વર્ષથી ઇન્ટીરિયર ડિઝાઇનિંગનું કામ કરતી ઇન્ટીરિયર સ્ટાઇલિસ્ટ દિશા દોશી શાહ કહે છે, ‘ફ્લોરિંગ અત્યારે બહુ મહત્વનો રોલ પ્લે કરે છે. હવે લોકો નવું-નવું ફ્લોરિંગ ટ્રાય કરે છે. પહેલાંની જેમ માર્બલ કે ઇટાલિયન માર્બલનું ફ્લોરિંગ લગાવવાના બદલે હવે વુડન ફ્લોરિંગ કે પછી સ્પૅનિશ ફ્લોરિંગ જેવું ટ્રાય કરે છે. લૅમિનેટ્સમાં પણ બહુ અલગ-અલગ વરાઇટીઓ આવી છે. વિનાઇલ ફ્લોરિંગ, ટાઇલ્સમાં પણ ઘણી વરાઇટીઓ આવી ગઈ છે.’